# Samtykkekompetanse og vurdering av tvang ved innleggelse

Fra 1.9.2017 kom det et nytt tilleggsvilkår om manglende samtykkekompetanse for tvungen observasjon, tvungent vern og tvungen behandling. Samtykkekompetanse kan bortfalle helt eller delvis dersom pasienten på grunn av fysiske eller psykiske forstyrrelser, senil demens eller psykisk utviklingshemming åpenbart ikke er i stand til å forstå hva samtykket omfatter.

I følge pasient- og brukerrettighetsloven § 4-3 skal avgjørelse som gjelder manglende samtykkekompetanse *«være begrunnet og skriftlig, og om mulig straks legges frem for pasienten og dennes nærmeste pårørende. Mangler pasienten nærmeste pårørende, skal avgjørelsen legges frem for annet kvalifisert helsepersonell.*

*Undersøkelse og behandling av psykiske lidelser hos personer som mangler samtykkekompetanse etter annet ledd og som har eller antas å ha en alvorlig sinnslidelse eller motsetter seg helsehjelpen, kan bare skje med hjemmel i psykisk helsevernloven kapittel 3.»*

Vi ber henvisende leger om å være oppmerksom på at når pasienten mangler samtykkekompetanse er frivillighet *«*åpenbart formålsløst å forsøke», jf. psykisk helsevernloven § 3–3 nr. 1. Ved innleggelse i spesialisthelsetjenesten på NKS Olaviken alderspsykiatriske sykehus kan frivillighet derfor ikke benyttes dersom pasienten mangler samtykkekompetanse.

I tillegg kom det skjerpende krav til begrunnelse av vedtak.

# Aktuelle lovparagrafer ved tvungen innleggelse:

**Se lenke for lovtext og utfyllende kommentarer:**

**https://www.helsedirektoratet.no/rundskriv/psykisk-helsevernloven-med-kommentarer/etablering-og-opphor-av-tvungent-psykisk-helsevern#%C2%A7-3-2.-vilkaar-for-vedtak-om-tvungen-observasjon**

**§ 3-2. Vilkår for vedtak om tvungen observasjon**

På bakgrunn av opplysninger fra legeundersøkelsen etter § 3-1, foretar den faglig ansvarlige en vurdering av om de følgende vilkårene for tvungen observasjon er oppfylt:

|  |  |
| --- | --- |
| 1. | Frivillig psykisk helsevern har vært forsøkt, uten at dette har ført fram, eller det er åpenbart formålsløst å forsøke dette. |

|  |  |
| --- | --- |
| 2. | Pasienten er undersøkt av to leger, hvorav en skal være uavhengig av den ansvarlige institusjon, jf. § 3-1. |

|  |  |
| --- | --- |
| 3. | Pasienten mangler samtykkekompetanse, jf. pasient- og brukerrettighetsloven § 4-3. Dette vilkåret gjelder ikke ved nærliggende og alvorlig fare for eget liv eller andres liv eller helse. |

|  |  |
| --- | --- |
| 4. | Det er overveiende sannsynlig at pasienten fyller vilkårene for tvungent psykisk helsevern etter § 3-3 nr. 3. |

|  |  |
| --- | --- |
| 5. | Institusjonen er faglig og materielt i stand til å tilby pasienten tilfredsstillende behandling og omsorg og er godkjent i henhold til § 3-5. |

|  |  |
| --- | --- |
| 6. | Pasienten er gitt anledning til å uttale seg, jf. § 3-9. |

|  |  |
| --- | --- |
| 7. | Selv om lovens vilkår ellers er oppfylt, kan tvungen observasjon bare finne sted hvor dette etter en helhetsvurdering framtrer som den klart beste løsning for vedkommende, med mindre han eller hun utgjør en nærliggende og alvorlig fare for andres liv eller helse. Ved vurderingen skal det legges særlig vekt på hvor stor belastning det tvangsmessige inngrepet vil medføre for vedkommende. |

Tvungen observasjon kan ikke vare ut over 10 dager fra undersøkelsens begynnelse uten pasientens samtykke. Dersom pasientens tilstand tilsier at det er strengt nødvendig, kan fristen forlenges inntil 10 dager etter samtykke fra kontrollkommisjonens leder. Overføring til tvungent psykisk helsevern kan skje før eller ved utløpet av denne fristen, dersom vilkårene for slikt vern er til stede.

**§3-3. Vilkår for vedtak om tvungent psykisk helsevern**

**Se lenke for lovtext og utfyllende kommentarer:**

**https://www.helsedirektoratet.no/rundskriv/psykisk-helsevernloven-med-kommentarer/etablering-og-opphor-av-tvungent-psykisk-helsevern#%C2%A7-3-3.-vilkaar-for-vedtak-om-tvungent-psykisk-helsevern**

På bakgrunn av opplysninger fra legeundersøkelsen etter § 3-1 og eventuell tvungen observasjon etter § 3-2, foretar den faglig ansvarlige en vurdering av om de følgende vilkårene for tvungent psykisk helsevern er oppfylt:

|  |  |
| --- | --- |
| 1. | Frivillig psykisk helsevern har vært forsøkt, uten at dette har ført fram, eller det er åpenbart formålsløst å forsøke dette. |

|  |  |
| --- | --- |
| 2. | Pasienten er undersøkt av to leger, hvorav en skal være uavhengig av den ansvarlige institusjon, jf. § 3-1. |

|  |  |
| --- | --- |
| 3. | Pasienten har en alvorlig sinnslidelse og etablering av tvungent psykisk helsevern er nødvendig for å hindre at vedkommende på grunn av sinnslidelsen enten |

|  |  |
| --- | --- |
| a) | får sin utsikt til helbredelse eller vesentlig bedring i betydelig grad redusert, eller det er stor sannsynlighet for at vedkommende i meget nær framtid får sin tilstand vesentlig forverret, eller |

|  |  |
| --- | --- |
| b) | utgjør en nærliggende og alvorlig fare for eget eller andres liv eller helse. |

|  |  |
| --- | --- |
| 4. | Pasienten mangler samtykkekompetanse, jf. pasient- og brukerrettighetsloven § 4-3. Dette vilkåret gjelder ikke ved nærliggende og alvorlig fare for eget liv eller andres liv eller helse. |

|  |  |
| --- | --- |
| 5. | Institusjonen er faglig og materielt i stand til å tilby pasienten tilfredsstillende behandling og omsorg og er godkjent i henhold til § 3-5. |

|  |  |
| --- | --- |
| 6. | Pasienten er gitt anledning til å uttale seg, jf. § 3-9. |

|  |  |
| --- | --- |
| 7. | Selv om lovens vilkår ellers er oppfylt, kan tvungent psykisk helsevern bare finne sted hvor dette etter en helhetsvurdering framtrer som den klart beste løsning for vedkommende, med mindre han eller hun utgjør en nærliggende og alvorlig fare for andres liv eller helse. Ved vurderingen skal det legges særlig vekt på hvor stor belastning det tvangsmessige inngrepet vil medføre for vedkommende. |